Rezumatul Studiului 4 - Primii conducători ai bisericii

1. **Alegerea conducătorilor. Fapte 6:1-7.**
   * PROBLEMA: „Grecii” se plângeau de discriminare la împărţirea ajutoarelor.
   * SOLUŢIA: Apostolii au propus să se numească persoane care să se ocupe de „slujirea [*diakineō*] la mese”, în timp ce ei se ocupau de „propovăduirea [*diakonia*] Cuvântului”.
   * CONDIŢII : Caracteristicile pe care trebuiau să le deţină aceşti conducători erau: să fie vorbiţi de bine, să fie plini de Duhul Sfânt şi de înţelepciune.
2. **Lucrarea lui Ştefan:**
   * **Predicare şi opoziţie. Fapte 6:8-15.**
     + Predicarea lui a ridicat o puternică opoziţie în Sinagogă
     + L-au acuzat că vorbea împotriva lui Moise şi a templului.
   * **Discurs şi acuzaţii. Fapte 7:1-53.**
     + Ştefan şi-a început apărarea vorbind despre intervenţia şi grija lui Dumnezeu în viaţa „părinţilor *NOŞTRI”*. Simţind respingerea Sinedriului, Ştefan şi-a întrerupt discursul brusc.
     + Apoi a început cu acuzaţii dure (v. 51). S-a separat complet de atitudinea conducătorilor, vorbindu-le cu „părinţii *VOŞTRI”*.
     + Discursul lui Ştefan urmează tiparul discursurilor profeţilor din vechime. ( A se compara cu Mica 6)
   * **Viziunea şi moartea. Fapte 7:54-8:2.**
     + Dumnezeu i-a dat o viziune cu privire la glorificarea lui Isus. În timp ce el era judecat pe pământ, a înţeles că şi acuzatorii lui urmau să dea socoteală, la momentul potrivit, în faţa Judecătorului ceresc.
     + În timp ce era împroşcat cu pietre, a înălţat o ultimă rugăciune. O rugăciune de milă pentru asasinii săi.
3. **Lucrarea lui Filip:**
   * **În Samaria. Fapte 8:3-25.**
     + Filip a coborât la Samaria. Împlinea astfel ordinul dat de Isus la înălţarea Sa (Fapte 1:8).
     + Ascultându-l pe Filip şi văzând minunile pe care le făcea, mulţi au îmbrăţişat credinţa. Petru şi Ioan au fost trimişi să vadă ce se întâmpla. La rândul lor, samaritenii au primit Duhul Sfânt. Au trecut la a fi „membrii cu drepturi depline” ai bisericii creştine.
   * **„Până la marginile pământului”. Fapte 8:26-40.**
     + Biserica nu se putea opri doar la Iudeea sau Samaria. Mesajul mântuirii trebuia să cuprindă întreg pământul.
     + După ce l-a botezat pe etiopian, Filip a fost dus la Azot şi a predicat pe întreaga fâşie mediteraneană până când a ajuns la Cezarea. Asemenea etiopianului, mulţi alţii au dus mesajul în locuri tot mai îndepărtate.